## Uredba o zvanjima i uvjetima za postavljanje u zvanja, položajima i uvjetima za imenovanja ovlaštenih službenih osoba u ministarstvu unutarnjih poslova

### NN 100/1995 (8.12.1995.), Uredba o zvanjima i uvjetima za postavljanje u zvanja, položajima i uvjetima za imenovanja ovlaštenih službenih osoba u ministarstvu unutarnjih poslova

# VLADA REPUBLIKE HRVATSKE

Na temelju članka 33. Zakona o unutarnjim poslovima ("Narodne novine"
br. 29/91., 73/91., 19/92., 33/92 i 76/94.), a u svezi s člankom 159. stavak
3. Zakona o državnim službenicima i namještenicima i o plaćama nositelja
pravosudnih dužnosti ("Narodne novine" br. 74/94.) Vlada Republike
Hrvatske je na sjednici održanoj 23. veljače 1995. godine donijela

## UREDBU

### O ZVANJIMA I UVJETIMA ZA POSTAVLJANJE U ZVANJA, POLOŽAJIMA I UVJETIMA ZA IMENOVANJA OVLAŠTENIH SLUŽBENIH OSOBA U MINISTARSTVU UNUTARNJIH POSLOVA

I. OPĆE ODREDBE

Članak 1.

Ovom Uredbom utvrđuju se zvanja, platni razredi, uvjeti za postavljanje
u zvanja ovlaštenih službenih osoba u Ministarstvu unutarnjih poslova (u
daljnjem tekstu: ovlaštene službene osobe) te položaji ovlaštenih službenih
osoba (u daljnjem tekstu: položaji) i platni razredi.

Ovlaštene službene osobe postavljaju se u zvanja ovisno o stručnoj spremi,
službeničkom mjestu, godinama službe, radnom stažu i godišnjim ocjenama.

Ovlaštene službene osobe imenuju se na položaje ovisno o zvanju i potrebi
službe.

Članak 2.

Utvrđena zvanja su za:

1. Srednju stručnu spremu

- policajac, - detektiv, - referent

- viši policajac, - viši detektiv, - viši referent

- samostalni policajac, - samostalni detektiv, - samostalni referent

2. Višu stručnu spremu

- narednik;

- viši narednik;

- samostalni narednik.

3. Visoku školsku spremu

- nadzornik;

- viši nadzornik;

- samostalni nadzornik;

- glavni nadzornik.

Članak 3.

Za ovlaštene službene osobe utvrđuju se slijedeća zvanja i platni razredi:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ZVANJA PLATNI RAZRED

od - do

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- policajac XX-XVI

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- detektiv XVIII-XVI

- referent

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- viši policajac XVI-XIII

- viši detektiv

- viši referent

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- samostalni policajac XVI-XII

- samostalni detektiv

- samostalni referent;

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- narednik; XV-XI

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- viši načelnik; XIV-X

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- samostalni narednik; XIII-IX

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- nadzornik; XI-VIII

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- viši nadzornik; X-VII

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- samostalni nadzornik; IX-VI

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- glavni nadzornik. VII-IV

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

II. UVJETI ZA POSTAVLJANJE U ZVANJA I PROMAKNUĆA

Članak 4.

Državni službenik može se postaviti odnosno promaknuti u zvanje :

1. ako ima propisanu stručnu, odnosno školsku spremu i ako je položio
državni ispit i ispit za zvanje (dopunski ispit);

2. ako bude postavljen na slobodno službeničko mjesto odnosno imenovan
na položaj za koji je utvrđeno to zvanje,

3. ako je proveo u prethodnom zvanju najmanje 5 godina

4. ako je u poslijednje dvije godine ocijenjen najmanje ocjenom "zadovoljava".

Članak 5.

Državni službenik srednje stručne spreme postavljen na službeničko mjesto
ovlaštene službene osobe može se postaviti u zvanje:

- policajac - detektiv - referent, sa završenom srednjom policijskom
školom nakon obavljenog vježbeničkog staža i ispunjenog uvjeta iz članka
4 točke 2., odnosno vježbenik srednje stručne spreme koji je ispunio,uvjete
iz članka 4. točke 1. i 2. ove Uredbe,

- viši policajac - viši detektiv - viši referent, ovlaštena službena
osoba koja je ispunila uvjete iz članka 4. ove Uredbe,

- samostalni policajac - samostalni detektiv - samostalni referent ovlaštena
službena osoba koja je ispunila uvjete iz članka 4. ove Uredbe.

Članak 6.

Državni službenik više stručne spreme postavljen na službeničko mjesto
ovlaštene službene osobe može se postaviti u zvanje:

- narednik; sa završenom Visokom policijskom školom -obrazovni program
kriminalist nakon obavljenog vježbeničkog staža i ispunjenog uvjeta iz
članka 4. točke 1. i 2., odnosno vježbenik više stručne spreme koji je
ispunio uvjete iz članka 4. točke 1. i 2. ove Uredbe,

- viši narednik, ovlaštena službena osoba koja je ispunila uvjete iz
članka 4. ove Uredbe;

- samostalni narednik, ovlaštena službena osoba koja je ispunila uvjete
iz članka 4. ove Uredbe.

Članak 7.

Državni službenik visoke - školske spreme postavljen na

službeničko mjesto ovlaštene službene osobe može se postaviti u zvanje:

- nadzornik, sa završenom Visokom policijskom školom

- obrazovni program diplomirani kriminalist nakon obavljenog vježbeničkog
staža i ispunjenog uvjeta iz članka 4. točke 2., odnosno vježbenik visoke
školske spreme koji je ispunio uvjete iz članka 4. ove Uredbe,

- viši nadzornik, ovlaštena službena osoba koja je ispunila uvjete iz
članka 4. ove Uredbe,

- samostalni nadzornik, ovlaštena službena osoba koja je ispunila uvjete
iz članka 4. ove Uredbe,

- glavni nadzornlk, ovlaštena službena osoba koja je ispunila uvjete
iz članka 4. ove Uredbe.

Članak 8.

Ovlaštena službena osoba privremeno premještena na službeničko mjesto
za koje je propisano više zvanje od onoga u koje je postavljena, ne stječe
trajno zvanje službeničkog mjesta na koje je privremeno premještena.

Članak 9.

Osobi koja se prima na rad u Ministarstvo unutarnjih poslova i raspoređuje
na službeničko mjesto ovlaštene službene osobe, prilikom postavljanja na
zvanje priznat će se radni staž ostvaren na poslovima koji su po svom sadržaju
odgovarajući poslovima službeničkog mjesta na koje se osoba postavlja;
a za koje se traži stručna sprema istog stupnja, uz uvjet da posjeduje
tu spremu.

Članak 10.

Uvjet iz članka 4. točke 3. ove Uredbe ne odnosi se na pripadnike redarstvene
službe specijalne policije.

Pripadnicima redarstvene službe specijalne policije u statusu ovlaštene
službene osobe prilikom prelaska u druge ustrojstvene jedinice Ministarstva,
za postavljanje u zvanje vrijeme provedeno u redarstvenoj službi specijalne
policije računat će se dvostruko.

Članak 11.

Ovlaštena službena osoba protiv koje je pokrenut disciplinski postupak
zbog teške povrede službene dužnosti ili je udaljena s dužnosti zaustavlja
se u promicanju za vrijeme trajanja postupka. Bude li u postupku zbog teške
povrede službene dužnosti oslobođena od odgovornosti ili povreda bude prekvalificirana
u lakšu povredu službene dužnosti, vrijeme zaustavljanja računa se za promicanje.

Članak 12.

Rješenje o postavljanju u zvanje prema članku 5. ove Uredbe donosi načelnik
policijske uprave, a za državne službenike; odnosno ovlaštene službene
osobe Službe za zaštitu ustavnog poretka na prijedlog načelnika Centra
SZUP-a donosi ministar ili osoba koju on ovlasti.

Rješenje o postavljenju u zvanje prema danku 6. i 7. ove Uredbe na prijedlog
načelnika policijske uprave, načelnika centru SZUP-a, načelnika Sektora,
odnosno Odjela u sjedištu Ministarstva, donosi ministar ili ošoba koju
on ovlasti.

Članak 13.

Ovlaštena službena osoba koja ispunjava uvjete za postavljanje u zvanje
utvrđene člankom 4. točke 1., 2. i 4., a koja je tri godine uzastopce ocijenjena
ocjenom "naročito ušpješan", može se izvanredno promaknuti u
neposredno više zvanje odgovarajuće spreme, ukoliko je postavljena na službeničko
mjesto ovlaštene službene osobe za koje je utvrđeno više zvanje, ako je
provela najmanje dvije trećine vremena u zvanju koje posjeduje.

Rješenje za promicanje u zvanje prema stavku 1. ovog članka, na prijedlog
načelnika policijske uprave, načelnika centra SZUP-a, načelnika Odjela,
odnosno Sektora u sjedištu Ministarstva, donosi ministar ili osoba koju
on ovlasti.

Članak 14.

Iznimno, ministar može, u okviru iste stručne spreme, promaknuti u neposredno
više zvanje ovlaštenu službenu osobu koja ne ispunjava uvjete za promicanje
utvrđene ovom Uredbom.

Članak 15.

Za ovlaštene službene osobe utvrđuju se slijedeći položaji i platni
razredi: Položaji ovlaštenih službenih osoba:

- sjedište MUP-a

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

POLOŽAJ PLATNI RAZRED

od - do

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- tajnik ministarstva III - I

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- pomoćnik ministra IV - II

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- načelnik sektora

- načelnik Policijske akademije

- načelnik centra SZUP-a

- načelnik kabineta V - III

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- načelnik odjela, ureda, biroa, centra i škole

- direktor prihvatilišta za strance

- zapovjednik specijalne jedinice osiguranja VI - III

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- pomoćnik načelnika odjela i centra SZUP-a

- šef-tajnik kabineta

- šef ispostave SZUP-a VII - IV

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- pomoćnik načelnika škole

- donačelnik odsjeka

- upravitelj uslužne jedinice

- zamjenik zapovjednika SJO VIII - V

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- pomoćnik zapovjednika SJO X - VII

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- policijske uprave :

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

POLOŽAJ PLATNI RAZRED

od - do

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- načelnik policijske uprave V - III

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- zamjenik načelnika policijske uprave

- načelnik sektora VI - III

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- načelnik odjela VII - IV

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- načelnik odjela u sastavu sektora

- zapovjednik policijske postaje preko

150 djelatnika VIII - V

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- zapovjednik policijske postaje od

80 -150 djelatnika

- donačelnik odsjeka IX - VI

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- zapovjednik policijske postaje do 80 djelatnika

- zapovjednik jedinice (vlakopratnja, preprata)

X - VII

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- pomoćnik zapovjednika policijske postaje

- zapovjednik policijske ispostave

- šef smjene u PP preko 150 djelatnika XI - VIII

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- šef smjene u PP do 150 djelatnika

- pomoćnik zapovjednika jedinice XIII - IX

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- vođa sektora (VŠS)

- vođa grupe XIV - X

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- voditelj poslova

- voda sektora (SSS) XVI - XII

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- vođa patrole XVI - XIII

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ovlaštene službene osobe postavljene u položaj i zvanja razvrstavaju
se u najniži platni razred toga zvanja odnosno položaja ako imaju do deset
godina radnog staža.

Članak 16.

Ovlaštena službena osoba imenuje se na položaj ukoliko je postavljena
u zvanje koje je propisano za taj položaj.

Iznimno, kada to zahtijevaju naročite potrebe službe, na položaj može
se privremeno imenovati ovlaštena službena osoba koja je postavljena u
zvanje stručne spreme neovisno od zvanja spreme propisane za taj položaj.

Za trajanja imenovanja iz prethodnog stavka ovlaštenoj službenoj osobi
pripada plaća položaja.

Članak 17.

Ovlaštena službena osoba premješta se na službeničko ili namješteničko
mjesto kada ga sukladno Zakonu liječnička komisija oglasi nesposobnim za
obavljanje poslova ovlaštene službene osobe, po molbi i u slučaju kada
bi njegov ostanak štetio interesima službe.

U slučaju premještaja iz stavka 1. djelatnik ostvaruje prava s osnova
mjesta na koje je premješten.

III. ISPIT ZA ZVANJE

Članak 18.

Ovlaštena službena osoba koja se postavlja u odgovarajuće zvanje dužna
je prethodno položiti ispit za zvanje, kada je to ovom Uredbom propisano.

Članak 19.

Ispit za zvanje polaže se pred ispitnom komisijom.

Predsjednika i članove ispitne komisije iz stavka 1. ovog članka, imenuje
ministar.

Program i način polaganja ispita i ispitne rokove za pojedina zvanja
propisuje ministar.

Članovima ispitne komisije pripada novčana naknada koju određuje ministar.

Članak 20.

Ovlaštena službena osoba stječe pravo na polaganje ispita za više zvanje
u zadnjoj godini rada provedenog u prethodnom zvanju.

Ovlaštena službena osoba iz članka 13. ove Uredbe (izvanredno promaknuće)
stječe pravo na polaganje ispita za neposredno više zvanje u vrijeme kada
ispuni uvjete za izvanredno promaknuće.

Kandidat može ponoviti ispit za više zvanje najviše dva puta. Ponovnom
ispitu ne može pristupiti prije isteka šest mjeseci od dana prethodnog
polaganja.

Kandidat koji ne zadovolji na ispitu iz najviše dva predmeta, ima pravo
na ponovno polaganje tih predmeta. Kandidat koji ne zadovolji na popravnom
ispitu, ocjenjuje se ocjenom "nije položio".

IV. OCJENJIVANJE REZULTATA RADA

Članak 21.

Ocjenjivanje rezultata rada ovlaštenih službenih osoba obavlja se prema
kriterijima koje će posebnim aktom utvrditi ministar.

Rezultati rada ovlaštenih službenih osoba ocjenjuju se za svaku godinu
ocjenom: "ne zadovoljava", "zadovoljava", "uspješan"
i "naročito uspješan".

V. PRELAZNE ODREDBE

Članak 22.

Stupanjem na snagu ove Uredbe ovlaštene službene osobe prevode se i
postavljaju u zvanja na slijedeći način:

A. Ovlaštena službena osoba srednje stručne spreme:

- zatečena u zvanju mladi policajac - mlađi referent, prevodi se i postavlja
u zvanje policajac - delektiv - referent s time da joj se vrijeme provedeno
u tom zvanju priznaje za promaknuće ;

- zatečena u zvanju policajac i referent koja je u tom zvanju provela
do jedne godine prevodi se i postavlja u zvanje policajac - detektiv -
referent s tim da joj se vrijeme od četiri godine i vrijeme provedeno u
dosadašnjem zvanju priznaje za promaknuće ;

- zatečena u zvanju policajac - referent koja je u tom zvanju provela
više od jedne godine prevodi se i postavlja u zvanje viši policajac - viši
detektiv - viši referent, s tim da joj se vrijeme preko jedne godine provedeno
u dosadašnjem zvanju priznaje za promaknuće;

- zatečena u zvanju policajac 7 klase - referent 1. klase koja je u
tom zvanju provela manje od dvije godine prevodi se i postavlja u zvanje
viši policajac - viši detektiv - viši referent, s tim da joj se vrijeme
od tri godine i vrijeme provedeno u dosadašnjem zvanju priznaje za promaknuće;

- zatečena u zvanju policajac 1. klase - referent 1. klase koja je u
tom zvanju provela više od dvije godine prevodi se i postavlja u zvanje
samostalni policajac - samostalni detektiv - samostalni referent;

- zatečena u zvanju stariji policajac - stariji referent, stariji policajac
1. klase - stariji referent 1. klase i viši policajac - viši referent prevodi
se i postavlja u zvanje samostalni policajac- samostalni detektiv - samostalni
referent.

B. Ovlaštena službena osoba više stručne spreme:

- zatečena u zvanju mladi inspektor prevodi se i postavlja u zvanje
narednik s tim da joj se vrijeme provedeno u tom zvanju priznaje za promaknuće;

- zatečena u zvanju inspektor koja je u tom zvanju provela

do jedne godine prevodi se i postavlja u zvanje narednik s tim da joj
se vrijeme od četiri godine i vrijeme provedeno u dosadašnjem zvanju priznaje
za promaknuće;

- zatečena u zvanju inspektor koja je u tom zvanju provela više od jedne
godine prevodi se i postavlja u zvanje viši narednik, s tim da joj se vrijeme
preko jedne godine provedeno u dosadašnjem zvanju priznaje za promaknuće;

- zatečena u zvanja inspektor 1. klase koja je u tom zvanju provela
manje od dvije godine prevodi se i postavlja u zvanje viši narednik, s
tim da joj se vrijeme od tri godine i vrijeme provedeno u dosadašnjem zvanju
priznaje za promaknuće;

- zatečena u zvanju inspektor 1. klase koja je u tom zvanju provela
više od dvije godine prevodi se i postavlja u zvanje samostalni narednik;

- zatečena u zvanju samostalni inspektor prevodi se i postavlja u zvanje
samostalni narednik.

C. Ovlaštena službena osoba visoke školske spreme:

- zatečena u zvanju inspektor prevodi se i postavlja u zvanje nadzornik
s tim da joj se vrijeme provedeno u tom zvanju priznaje za promaknuće;

- zatečena u zvanju inspektor 1. klase koja je u tom zvanju provela
do jedne godine prevodi se i postavlja u zvanje nadzornik s tim da joj
se vrijeme od četiri godine i vrijeme provedeno u dosadašnjem zvanju priznaje
za promaknuće;

- zatečena u zvanju inspektor 1. klase koja je u tom zvanju provela
više od jedne godine prevodi se i postavlja u zvanje viši nadzornik, s
tim joj se vrijeme preko jedne godine provedeno u dosadašnjem zvanju priznaje
za promaknuće;

- zatečena u zvanju samostalni inspektor koja je u tom zvanju provela
do dvije godine prevodi se i postavlja u zvanje viši nadzornik s tim da
joj se vrijeme od tri godine i vrijeme provedeno u dosadašnjem zvanju priznaje
za promaknuće;

- zatečena u zvanju samostalni inspektor koja je u tom zvanju provela
više od dvije godine prevodi se i postavlja u zvanje samostalni nadzornik
s tim da joj se vrijeme preko dvije godine provedeno u dosadašnjem zvanju
priznaje za promaknuće ;

- zatečena u zvanju viši inspektor koja je u tom zvanju provela do 3
godine prevodi se i postavlja u zvanje samostalni nadzornik s tim da joj
se vrijeme od dvije godine i vrijeme provedeno u dosadašnjem zvanju priznaje
za promaknuće u zvanje utvrđeno ovom Uredbom;

- zatečena u zvanju viši inspektor koja je u tom zvanju provela više
od 3 godine prevodi se i postavlja u zvanje glavni nadzornik, uz uvjet
da u roku šest mjeseci od konačnosti rješenja o prevođenju položi ispit
za zvanje glavnog nadzornika;

- zatečena u zvanju viši inspektor 1. klase prevodi se i postavlja u
zvanje glavni nadzornik, uz uvjet da u roku šest mjeseci od konačnosti
rješenja o prevođenju položi ispit za zvanje glavnog nadzornika;

- zatečena u zvanju glavni inspektor prevodi se i postavlja u zvanje
glavni nadzornik.

Članak 23.

Ovlaštena službena osoba zatečena u dosadašnjem zvanj prevest će se
u zvanje prema članku 22. ove Uredbe ukoliko bude postavljena na slobodno
službeničko mjesto ovlaštene službene osobe, odnosno imenovana na položaj
ovlaštene službene osobe, za koje je propisano to zvanje.

Ovlaštena službena osoba koja ne bude prevedena na način utvrđen stavkom
1. ovog članka prevest će se u zvanje utvrđeno za službeničko mjesto ovlaštene
službene osobe na koje se postavlja, odnosno položaj ovlaštene službene
osobe na koji se imenuje.

Članak 24.

Ovlaštene službene osobe zatečene u zvanju za koje ne ispunjavaju uvjete
prema odredbama Uredbe o zvanjima i funkcijama, te uvjetima za stjecanje
zvanja ovlaštenih službenih osoba organa unutrašnjih poslova ("Narodne
novine" br. 53/86 i 7/87) prevodi se u zvanje na način na koji se
prevode ovlaštene službene osobe istog zvanja, a koje ispunjavaju uvjete
propisane ovom Uredbom.

Ovlaštene službene osobe iz stavka 1. ovog članka koje ne ispunjavaju
propisane uvjete, nakon prevođenja prema odredbama ove Uredbe ne mogu se
promicati u viša zvanja.

Članak 25.

Pravilnikom o unutarnjem redu Ministarstva unutarnjih poslova propisat
će se zvanja koja su potrebna za obavljanje poslova određenog službeničkog
mjesta ovlaštene službene osobe, odnosno položaja ovlaštene službene osobe.

Članak 26.

Pravilnikom o unutarnjem redu Ministarstva unutarnjih poslova za jedno
službeničko mjesto ovlaštene službene osobe može se propisati samo jedno
zvanje.

VI. ZAVRŠNE ODREDBE

Članak 27.

Akt iz članka 21. ove Uredbe ministar će donijeti u roku od 60 dana
od dana njenog stupanja na snagu.

Članak 28.

Stupanjem na snagu ove Uredbe prestaje važiti Uredba o zvanjima i funkcijama,
te uvjetima za stjecanje zvanja ovlaštenih službenih osoba organa unutaršnjih
poslova ("Narodne novine" br. 53/86. i 7/87.).

Članak 29.

Ova Uredba stupa na snagu osmoga dana od dana objave u "Narodnim
novinama".

Klasa: 120-02/95-01/02

Urbroj: 5030109-95-1

Zagreb, 23. veljače 1995.

Predsjednik

**Nikica Valentić**, v. r.

Uredba, NN 100/1995-1654